Vanlige fond, eller verdipapirfond, kan du kjøpe direkte av banken din eller av en fondstilbyder. Verdipapirfond forvaltes, enten passivt (indeksfond) eller aktivt, av en profesjonell forvalter. Selv indeksfond som forvaltes passivt vil ofte ha et lite element av forvaltning i seg: For eksempel vil uetiske og miljøfiendtlige selskap bli plukket ut. Dermed er ikke et indeksfond helt lik indeksen de måler seg mot, men noe tilpasset. En ETF som investerer i en indeks derimot, vil ha alle selskapene i indeksen i seg, det foretas ingen utluking av selskaper. Fordi en ETF er en helt passiv speiling av en aksjeindeks eller prisindeks, vil et slikt fond også gjerne være rimeligere enn et verdipapirfond.